google/wiki40b huggingface dataset:
Med Roald Amundsens Nordpolsekspedition til første vinterkvarter

Med Roald Amundsens nordpolsekspedisjon til første vinterkvarter er en norsk dokumentarfilm fra 1923. Regien var ved  Reidar Lund.  
Den 3. juni 1922 går Roald Amundsens polarskip «Maud» fra Seattle i USA. Amundsen har startet en ny oppdagelsesreise. Reisens mål er Nordpolen. Ekspedisjonens siktemål var både å la skipet drive over polhavet og samtidig utføre en hasardiøs nordpolflygning. Eksotiske landskap, strabaser og heltemot var ingrediensene i filmen som er filmet av Reidar Lund.
Filmen har en varighet på ca. 63 minutter.
Bacău (fylke)

Administrativ inndeling

Fylket har tre municipiu, fem byer og 80 comună.
Amnesia: The Dark Descent

Amnesia: The Dark Descent

I likhet med utviklernes eldre spill, Penumbra serien (Penumbra: Overture, Penumbra: Black Plague, Penumbra: Requiem), er Amnesia et spill med fokus på å utforske slottet Brennenburg i en førstepersons perspektiv. Amnesia bruker interaksjon med fysiske objekter til fysikkbaserte gåter, mye som den brukt i Penumbra-serien. Daniel, hovedpersonen, kan ta tak i fysiske objekter som for eksempel en murstein og kaste denne gjennom et vindu. Hvis man tar tak i en dør, kan man flytte musen frem eller tilbake og døren vil da åpnes/lukkes.
Amnesia har fokus på det å snike seg rundt i slottet for å unngå monstrene. Dette er lettest ved å gjemme seg i skyggene, men mørket kan samtidig få Daniel til å miste forstanden sin. Jo lengre han er i mørket, desto mer forstand mister han. Han kan også miste forstanden ved å se eller høre monstrene i nærheten. Hvis man mister for mye av forstanden, begynner Daniel å hallusinere lyder og monstre, og vil tilslutt besvime. Det er tre måter å få tilbake forstanden på: Den ene er ved å stå i lyset. Man kan tenne på stearinlys og fakler med bruk av fyrtøy, eller man kan bruke sin lykt som brenner på olje. Olje og fyrtøy har en begrenset levetid og mengde, så man må bruke dem klokt. En annen måte å få forstanden tilbake på er ved å fullføre gåter eller fortsette i fortellingen. Dette vil gjenopprette forstanden til det normale. Den siste måten å få tilbake forstanden er ved å miste all forstanden og besvime, men dette gjør Daniel helt åpen for å bli angrepet.
Dersom et monster ser Daniel, vil de forfølge ham helt til han er ut av syne. Hvis man blir sett er man nødt til å flykte, siden Amnesia ikke tilbyr noen våpen til Daniel. Man kan barrikadere en dør med steiner og bord og andre møbler, men monsteret er i stand til å bryte ned døren og dytte vekk møbler. Den andre måten å unngå monstre på er ved å gjemme seg for dem. Hvis et monster mister synet av Daniel vil dette da gå vekk og forsvinne.

Amnesia: A Machine for Pigs

Spillet ble produsert av The Chinese Room, et annet firma enn det originale, og publisert av den originale Frictional Games. A Machine for Pigs ble utgitt den 10. september 2013. Det er ikke en direkte etterfølger av The Dark Descent, og er lagt til en annen tidsperiode, men er fortsatt i det samme spilluniverset. Dette spillet ble dårlig mottatt av fanbasen da det var en kort, lineær opplevelse, med mye mindre frihet i forhold til det originale Amnesia.
Hypereides

Liv og virke

Lite er kjent om Hypereides' tidligste år bortsett fra at han var sønn av Glaukippos fra demen Kollytōs, sør for Athens sentrum. Han studerte taleskriving og retorikk under Isokrates. I 360 f.Kr. markerte han seg offentlig ved å anklage Autokles for forræderi, en av de athenske sendebudene som forhandlet fred med Sparta. Under Forbundskrigen (357–355 f.Kr.) anklaget han Aristofon fra Azenia, en av datidens mest innflytelsesrike menn i Athen, for forsømmelse, og anklaget Filokrates i 343 f.Kr. for høyforræderi. Filokrates var en av de som forhandlet om fred mellom Athen og kongeriket Makedonia. Selv om Hypereides støttet Demosthenes i kampen mot Filip II av Makedonia, trakk han sin støtte etter affæren med Harpalos, en makedonsk adelsmann og barndomskamerat av Aleksander den store. Etter at Demosthenes ble landsforvist ble Hypereides i 324 f.Kr. leder for den patriotiske fraksjonen i Athen.
Etter at Aleksander den store døde i 323 f.Kr. var Hypereides en av de fremste i Athen som mente at tiden var inne til å frigjøre seg fra Makedonia ved å gå til krig. Det er antatt at hans taler var medvirkende til den lamiske krig (323–322 f.Kr.), og hvor Athen, Aitolia og Thessalia gjorde opprør. Etter et avgjørende nederlag i slaget ved Krannon i 322 f.Kr. tapte Athen og byens allierte igjen sin uavhengighet. Hypereides og andre ble dømt til døden av athenske tilhengere av Makedonia. Hypereides flyktet til Egina, men ble tatt til fange i Poseidons tempel. Etter å ha blitt slått i hjel ble hans lik, hevdes det, fraktet og vist fram til den makedonske hærfører Antipatros. Deretter ble liket tatt med til Athen og gravlagt der.

Personlighet og oratorisk stil

Hypereides var en lidenskapelig etterstreber av «det vakre», noe som på hans tid generelt betydde behag og luksus. Hans temperament var omgjengelig og humoristisk. I hans utvikling av periodisk setning, det stilistisk grep hvor setningen ikke ble fullført grammatikalsk fullstendig før den siste frase, fulgte han Isokrates, de vesentlige tendenser i hans talestil var de til Lysias. Hans diksjon var enkel, skjønt tidvis henga han seg til lange, sammensatte ord, antagelig inspirert av den mellomste komedie. Hans komposisjon var også enkel. Han var særskilt kjent for spissfindighet i uttrykket, elskverdighet, og vitt.
Salar Jung Museum

Salar Jung Museum er et kunstmuseum i Hyderabad i India. Det er basert på samlingene til adelsmannen og den tidligere hyderabadske statsministeren Yousuf Ali Khan og bærer hans tittel som navn. Museet åpnet i 1951 i en del av Diwan Deodi-palasset, men flyttet i 1968 til en ny bygning reist særskilt for museet.
IBU-cupen for junior 2016/17

IBU-cupen for junior 2016/17 i skiskyting var andre sesong denne cupen ble arrangert.
IBU-cupen er en internasjonal sammenlagtturnering i skiskyting, som arrangeres av International Biathlon Union (IBU).
Sammenlagtkonkurransen ble vunnet av Kirill Streltsov og Myrtille Begue.
Singa hamata

Utseende

Singa hamata er en ganske kraftig bygd edderkopp, med en todelt kropp, en bakkropp (abdomen) og en forkropp (prosoma eller cephalothorax). Forkroppen er bred, med fine, nedliggende hår. Bakkroppen hos hunnen er stor og kuleformet. Den har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. Beina er middels lange og ganske kraftige.
Artene i denne slekten kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Citroën AX

AX-varianter

Heuliez presenterte i 1988 en stasjonsvognutgave av AX, kalt AX Evasion.
Den portugisiske Citroën-forhandleren Benjamin Barral utviklet en liten roadsterutgave kalt Citroën AX BB Cabrio, utstyrt med en 1,4-liters motor.
Bilprodusenten Proton bygget en AX-versjon under navnet Proton Tiara for det malaysiske markedet fra 1996 til 2000.
Aixam Mega bygget i en tid en AX-versjon kalt Mega Club. Denne var inspirert av Citroën Méhari, og utstyrt med et plastkarosseri. Bilen var tilgjengelig med to- og firehjulstrekk, og gikk ut av produksjon i 1998. En konkurranseutgave av Mega Club med rørrammechassis deltok i Andros Trophy tidlig på 1990-tallet, men her var bilene utstyrt med motorer fra Ford og Honda.
Solbjerg Plads

Solbjerg Plads ligger på Frederiksberg i Storkøbenhavn. Ved Solbjerg Plads ligger hovedbygget til Copenhagen Business School (CBS) – tidligere kjent som Handelshøjskolen i København. CBS' bygning ble innviet i 2000 og rommer skolens Erhvervsøkonomiske Fakultet samt administrativt personale og fasiliteter for studentene.
Ved Solbjerg Plads finner man også Frederiksberg Centret (kjøpesenter), Frederiksberg Gymnasium, Frederiksberg bibliotek og Frederiksberg Biograf. Det finnes også en metrostasjon her (Frederiksberg stasjon).
Andrea Gabrieli

Liv

Gabrieli var elev av nederlenderen Adrian Willaert som var kapellmester i Markuskirken, og var fra 1536 sanger i kirken. Senere var han en periode hos Vincenzo Ruffo i Verona, men fra 1566 var han tilbake i Markuskirken, nå som andreorganist. Fra 1585 og fram til sin død hadde han stillingen som førsteorganist i Markuskirken, en av de mest prestisjefylte musikkpostene i Nord-Italia.
Sent i karrieren ble han en etterspurt lærer. Nevøen Giovanni Gabrieli var en av hans mest fremstående elever, og Andrea påvirket dermed Giovannis elev Heinrich Schütz indirekte. En annen framstående elev var Hans Leo Hassler.

Musikk

Andrea Gabrieli var en produktiv og allsidig komponist som skrev store mengder geistlig og sekulær vokalmusikk, musikk for blandede grupper sangere og instrumenter, og rene instrumentalverk. Mye var beregnet for Markuskirkens store og resonante rom.
De tidlige verkene var påvirket av Cipriano de Rore, og Gabrielis madrigaler er typiske for stilen på midten av 1500-tallet. Men selv i sin tidligste musikk foretrakk han homofone teksturer ved musikkens klimaks, et trekk som peker framover mot hans senere storslåtte stil. Etter at han kom i kontakt med Orlando di Lasso i 1562, endret stilen seg og nederlandsk musikk ble hans sterkeste inspirasjonskilde.
Da Andrea Gabrieli begynte å arbeide i Markuskirken, vendte han ryggen til den Den fransk-flamske skolens kontrapunktikk som hadde dominert musikken så langt på 1500-tallet. I stedet begynte han å blande grupper bestående av instrumenter og kor som spilte antifont i det store kirkerommet. I musikken han skrev på denne tiden, repeterte han fraser med forskjellige kombinasjoner av stemmer i ulike tonehøyder. Han anga ikke instrumenteringen eksplisitt, men den kan utledes. Musikken han skapte var unik for sin tid og definerte den venetianske stilen for neste generasjon.
Det kan se ut som Andrea Gabrieli var lite villig til å publisere sin egen musikk, da det meste ble publisert av Giovanni etter onkelens død.

Media

Ricercar del Sesto Tuono
Problemer med å lytte til denne filen? Se Hjelp:Multimedia.
Kommunusamskipan Føroya

Kommunusamskipan Føroya (KSF) (norsk oversettelse: «Færøyenes kommuneforbund») var en interesse- og arbeidsgiverorganisasjon for kommunene på Færøyene. Organisasjonen ble stiftet den 10. juni 1999, etter at den nye kommuneloven var trådt i kraft, av de seks store kommunene Tórshavn, Klaksvík, Runavík, Tvøroyri, Fuglafjørður og Vágur. I 2007 ble også Sandur tatt opp som medlemskommune. Medlemskommunene i KSF hadde til sammen rundt 70 % av øygruppens befolkning. Den 1. januar 2014 slo KSF seg sammen med Føroya Kommunufelag og dannet Kommunufelagið.
Filmfestivalen i Cannes 2015

Cannes Filmfestival 2015 er den 68. utgaven av den franske filmfestival Cannes Filmfestival. Den foregår i Cannes fra 13. til 24. mai 2015.
For første gang siden 1979 stiller en norskprodusert film i hovedkonkurransen. Det er Joachim Triers engelskspråklige Louder Than Bombs .
Piroska Pappné-Szamoránsky

Karriere

Som barn trente hun mye og hun praktiserte aerobic og jazzballett, i tillegg til at hun hoppet en del hoppetau. Hun ville begynne å spille håndball rundt 1995, etter å ha sett på håndballkamper på TV, og på denne tiden ble hun også fast bestemt på å bli profesjonell håndballspiller.

Klubb

Hun begynte å spille håndball i Balázs Sport School under den ganske kjente ungarske treneren Zoltán Basák, og da hun begynte på sine videregående studier, hadde hun allerede signert en kontrakt med klubben Győr.
Pappné-Szamoránsky ble med på det nasjonale mesterskapet innen håndball både på ungdomsnivå og senere på juniornivå, og senere ble hun mester på førstelaget innen håndball også. Men, i 2005, etter at Győr som hun spilte sammen med, begynte å favoriserte de eldre og mer erfarne håndballspillerne mot ungdommene, besluttet enkelte av spillerne å forlate klubben, Pappné-Szamoránsky var én av dem.
Éva Szarka, daværende trener for klubben Ferencváros, slo umiddelbart til på den talentfulle unge spilleren, og som dermed ble en integrert del av dette laget vant seriemesterskapet i Ungarn i 2007. Etter at hun spilte en stund for diverse håndballklubber i Montenegro, signerte hun en kontrakt med den sammen klubben igjen i juni 2010. Tvillingsøsteren, Anikó Szamoránsky, spiller i samme klubb, i samme posisjon som Piroska.

Landslag

Piroska debuterte på det ungarske landslaget den 4. april 2006 i en landskamp mot Norge i Kristiansand.
Surgut

Historie

Surgut er en av de eldste byene i Sibir. Den ble grunnlagt i 1594 etter order fra Tsar Fjodor I.
Urbaniseringen av Surgut fant sted på 1960-tallet, da den ble et senter for olje- og gassproduksjon. 25. juni 1965 fikk arbeidsbosetningen Surgut innvilget bystatus.

Økonomi og næringsliv

Surguts økonomi er knyttet til oljeproduksjon og behandling av naturgass. De største virksomhetene er oljeselskapet Surgutneftegaz (ofte bare kalt Surgut) og Surgutgazprom (en avdeling av Gazprom). Surguts kraftverk GRES-1 og GRES-2 produserer over 7200 megawatt og forsyner mesteparten av regionen med relativt billig elektrisitet.

Transport

Surgut lufthavn ligger 10 km nord for byen, og har flyvninger til Moskva, Dubai, St. Petersburg, Irkutsk og flere andre byer.
Jernbanen Tjumen–Novyj Urengoj går gjennom byen. Surgutbrua over Ob er verdens lengste ett-tårns skråkabelbru.
Byen har en havn.
Tapeinini

Utseende

Små til middelsstore, blanke, rødbrune til svarte trebukker. Oversiden er kledt med korte, oppstående, mørke hår, også antennene er påfallende hårete. Hannene kjennes lett på at hodet er kraftig, T-formet utvidet til sidene foran antennefestet.

Levevis

Som de fleste andre trebukker borer larvene i ved.

Utbredelse

Artene er utbredt i Mellom- og Sør-Amerika.
Nyasadvergpapegøye

Utbredelse

Nyasa er en nærtruet dvergpapegøye som fins overveiende i Malawi langs elva Shire. Den fins også i Luangwadalen i Zambia og sørlige Tanzania og i Zambezidalen i Mosambik og Zimbabwe.
Svømming under Sentralamerikanske og karibiske leker 1938

Svømming under Sentralamerikanske og karibiske leker 1938. Svømming var en av flere sporter i de fjerde sentralamerikanske og karibiske leker som ble arrangert i Panama by i Panama i perioden 5. til 24. februar 1938. Det var fjerde gangen som svømming var med i de sentralamerikanske og karibiske leker. Det var elleve øvelser, seks for menn og fem for kvinner. Cuba ble beste nasjon med ti gullmedaljer foran Panama med en.
M-621

M-621 (amerikansk betegnelse: M 35A2) (også kalt M-6) var en lastebil med flatkasse som var i bruk i det norske Forsvaret fra 1960-tallet frem til den ble utrangert på 1990-tallet.
M-621 var utviklet av REO Motor Car Company for det amerikanske forsvaret tidlig på 1950-tallet (som M 35 – en videreføring av M 34). REO gikk konkurs i 1975.
Det var minst 10 forskjellige produsenter av modellen fra 1950-tallet og frem til 1980-tallet. Bilen var klassifisert som en 2,5 tonns lastebil med tre aksler og drift på alle hjul (6x6).
Alle akslene var utstyrt med trykkluftstyrt differensialsperre.Trykkluft styrer også mye annet på bilen b,l,a, hornet og...tro det eller ei vinduspusserene. Dekkdimensjonen var 11,00x20.Singelmontert (de amerikanske har tvillinghjul bak og uten sperre) 24 V elektrisk anlegg.
M-621 kunne leveres med frontmontert, mekanisk winch med 5 tonns trekkraft. Noen ble også ombygd i Norge med kran av type SESAM eller HYMAS mellom hytten og planet
M-621 hadde en 6 sylindret diesel/multifuelmotor, LD 435-1 som utviklet 140 HK. 5-trinns girkasse med HØY og LAV serie det vil si 10 gir forover og 2 bakover.
Tankkapasitet 190 liter. Drivstofforbruket var stort – etter sigende 5 liter pr. mil. Egenvekten var 6 100 kg.

Varianter

De norske M-621 var i hovedsak utstyrt med flatkasse og presenning samt foldbare sittebenker langs sidene med kapasitet 20 mann med personlig utstyr.
Det ble også levert M-622 tankbiler, M-623 med fast overbygg som ble brukt som kommando- eller kjøkkenvogn og M-624 med tipp. Det fantes også en bergingsvogn med betegnelse M 534 A2. Denne hadde turbo og 210 HK

Oppstandelse

De norske M-621 har fått nytt liv i nødhjelpstransport blant annet i Malawi og på Haiti – prosjekter i regi av Norges Røde Kors som fikk medias oppmerksomhet og vakte oppstandelse i mars 2007.
To M-621 blir brukt av Refugee Norge.
Noen ble også solgt til entusiaster i Historiske Militære kjøretøyers forening som restaurerer disse som en hobby
Olena Hrusjyna

Personlig

Hrusjyna giftet seg med Ruslan Hontsjarov i 1995, de skilte seg i 2008.
Spey

Etymologi

Opprinnelsen til elvens navn er usikker, men «hagtorn» har blitt foreslått fra et ord knyttet til brytonisk yspyddad, som har en avledning fra det før-keltiske squeas i betydningen «oppkast» eller «sprut, strøm». Den greske geografen Klaudios Ptolemaios omtalte elven på sitt kart fra rundt 150 e.Kr. som Tuesis. Navnet Spey er dokumentert fra 1451.
MIT Media Lab

MIT Media Lab er et forskningslaboratorium ved Massachusetts Institute of Technology i Cambridge, Massachusetts, USA. Medialabben ble startet in 1985 av Nicholas Negroponte and tidligere MIT-president Jerome Wiesner. Labben ble beskrevet i boken The Media Lab: Inventing the Future at M.I.T. av Stewart Brand.
Anders Nilsen (musiker)

Bakgrunn

Nilsen vokste opp i Stavanger og musikkdebuterte i juli 2013 med låten «20 000». Han fulgte opp med singelen «Abuanders» i november samme år. Han drev samtidig sin egen Youtube-kanal, der han la ut sketsjer og humorinnslag.
Via Twitter ble han kjent med komiker Abubakar Hussain, som fikk Nilsen inn i tv-bransjen. Nilsen ble tekstforfatter for NRK-serien Tabu med Abu og ble senere en av de faste komikerne i Torsdag kveld fra Nydalen. 
I 2014 slapp han singelen «Salsa Tequila», en humorlåt der teksten er en oppramsing av spanske ord og navn. Singelen oppnådde suksess og toppet singellistene i Norge og Nederland.
I 2018 var han med på å skrive låten «Sommerkroppen» som Mads Hansen fikk en hit med i juni samme år, og i 2019 bidro han på «Raske briller» som ble en hit med Nicolay Ramm samme vinter.
Etoile

Geografi

Øya regnes som en del av De ytre øyene i Seychellene, også kalt Outer Islands eller Zil Elwannyen Sesel.
Etoile ligger 300 km sørvest for Seychellenes hovedøy Mahé. Det er ei lav koralløy på 0,14 km² og med en maksimal høyde over havnivå på én meter. Øya har gras og annen lav vegetasjon, men ingen trær. Den er hekkested for rosenterne, sotterne og brunnoddy. Suppeskilpadde og karett legger egg på stranden. 
Etoile er ubebodd.
Ung Musikk Kongsberg

Ung Musikk er en norsk paraplyorganisasjon fra Kongsberg som har til hensikt å gi unge musikere fra skolekorpsmiljøet på Kongsberg et alternativ til tradisjonell janitsjarmusikk. Ung Musikk ble stiftet 26. oktober 1995 av initiativtakerne Per Einar Løvgren og Jon Gunnar Tovsrud. De forskjellige fraksjonene av Ung Musikk har alle spilt på Kongsberg Jazzfestival.
Ung Musikk består i dag (2010) kun av Kongsberg Storband, men har tidligere hatt med band som Hu Derre og dessverre, Shampoo & Balkan (1995–1997) og Vandring.
Ung Musikk er medlem av Kongsberg Musikkråd og Norsk jazzforum. Ung Musikk er også en av stifterne bak musikkhuset EnergiMølla, og er medlem av Frivillighetsregisteret.
Conservative Club

The Conservative Club var en nå oppløst gentlemen's club i London. Den ble opprettet i 1840. I 1950 ble den slått sammen med Bath Club, og så formelt oppløst i 1981. Fra 1845 til 1959 holdt den hus i en bygning med adresse 74 St James's Street.
Klubben var, som navnet peker mot, tilknyttet Conservatives - det britiske konservative parti. Det ble i høy grad dannet for de toryer som hadde et spenningsfullt forhold til brorparten av sine partifeller og dermed ikke var velkomne i Carlton Club. Blant sine medlemmer har den hatt mange konservative parlamentsmedlemmer opp gjennom tiden.
De som var med på åpningsmøtet den 29. juli 1840 var Quintin Dick MP, Viscount Castlereagh MP, W. S. Blackstone MP, Hon. Captain Duncombe MP, Thomas Hawkes MP, W. A. Mackinnon MP, John Neeld MP, P. D. Pauncefort Duncombe, Charles Hopkinson og Thomas Walford. Først møttes klubben i Lansdowne Hotel i Dover Street, så i Royal Hotel i 88 St. James's Street, frem til deres eget klubbhus stod fredig i 1845. Det var tegnet av George Basevi og Sydney Smirke.
I 1941 ble den upolitiske Bath Club rammet av en bombe, og etter å ha flyttet rundt fant den tilhold hos Conservative Club. Etterhvert ble klubbene enige om å slå seg sammen - i 1950 ble de Bath Club i navnet, skjønt beholdt lolokalene til Conservative Club.
Fjørtofta

Fjørtofta er den nordligste av øyene i Haram kommune, Møre og Romsdal. Den hører til øygruppa Nordøyane og ligger ved munningen av Romsdalsfjorden. Øyas høyeste punkt er Æafjellet, som er 112,5 moh.
Øya har 133 innbyggere pr 1. januar 2016. Arealet er 8,9 km².
Det er ferjeforbindelse til de nærliggende øyene og til fastlandet (rute 22, Brattvåg, Dryna, Myklebust, Fjørtofta) og hurtigbåtforbindelse til Ålesund og de andre Nordøyane.
Fjørtoft kirke ble bygd i 1878 og ligger i Nordgard, som er et av de fire bygdelagene på øya (Nordgard, Sørgard, Otterlei og Stranda). Det har bodd folk på Fjørtofta i uminnelige tider, og det er gjort funn fra steinalder, bronsealder, jernalder og vikingtid på øya.
De siste årene det vært mye fraflytting, spesielt barnefamilier. Våren 2008 ble Fjørtoft barne- og ungdomsskule lagt ned. Elevene fra Fjørtofta pendler nå til Harøya i Sandøy kommune.
Nina Margrethe Gornitzka

Biografi

Hun ble cand.polit. fra Universitetet i Oslo i 1976. Da hadde hun bak seg 11 år som flyvertinne i SAS fra 1960 til 1971, noe hun brukte som grunnlag for sin hovedfagsoppgave Flyvertinneyrket – kvinnestatus og serviceroller. Hun var informasjonssekretær ved Norsk utenrikspolitisk institutt mens hun studerte og ble i 1977 daglig leder i Norges almenvitenskapelige forskningsråds sekretariat for kvinneforskning. I 1981 ble hun leder for Rådet for samfunnsvitenskapelig forskning. Hun ble prosjektkoordinator for Alternativ Framtid i 1987 og fagkonsulent i NSVF fra 1989.
Papuana inermis

Utseende

En middelsstor (ca. 20 millimeter), nokså bred, blankt svart hornbille. Hannen har et horn i pannen, pronotum er uthulet foran med et kraftig, rundet framspring over uthulingen. Dekkvingene har litt utydelige punktrader. Hunnen mangler hornet i pannen, man har et par lave knøler, pronotum er rundet.

Levevis

Larvene lever i jorda der de spiser råtnende plantemateriale. De voksne billene kan gjøre en del skade, særlig på taro, men også på andre rotfrukter som søtpoteter, ved at de ganger ganger i røttene. I tillegg til selve gnagskadene forårsaker der dermed også betydelige råteskader. Dette er et stort problem siden taro er en svært viktig avling i de aktuelle områdene.

Utbredelse

Arten lever på Salomonøyene.
Aage Wallencrona Wallin

Musikk

Sønn av den kjente fiolinisten Aage Wallin (1914 – 1996). og Annelise Wallin, klaverpedagog og pianist.  Han spilte fiolin fra han var 2 ½ år til han ble 12 år. Han opptrådte første gang i fjernsyn 3 år gammel, og to ganger som 5-åring hos Erik Bye. Han studerte senere obo hos Brynjar Hoff og Bjarne Lian i Oslo, samt hos Klas Sjöblom og prof. Ole Henrik Dahl i København. Han var medlem av Byens Blæserkvintet, København i en årrekke.

Idrett

Wallin var aktiv bokser og norgesmester i årene 1980 – 1985. Han bokset mange internasjonale turneringer og landskamper for så vel Norge som Danmark. Wallin er utdannet fra Norges idrettshøgskole (1989) og Danmarks Højskole for Legemsøvelser (Institut for Idræt) (1994) og har Spes. Ped. fra Universitetet i Oslo. Han var i 1994 med på å starte Idrætsskolen for Udviklingshæmmede i København. Aage Wallin er medlem av Den norske Frimurerorden.